Припрема за час

	Час број
	

	Школа и разред
	ОШ „Нада Матић”

	Учитељица
	Ана Радојчић

	Датум одржавања часа
	22.06.2022.

	Наставна област
	Језичка култура

	Наставна јединица
	Богаћење речника

	Врста (тип) часа
	Систематизација знања

	Облици рада
	Фронтални, индивидуални

	Наставне методе
	Дијалошка метода, метода запажања и показивања, текстуална метода, жива реч

	Наставна средства
	Наставни лист, ппт

	Циљ часа
	Богаћење речника ученика, подстицање ученика да разумеју и примењују правила
комуникације.

	Исходи
	Ученик учтиво учествује у вођеном и слободном разговору и пажљиво и културно слуша саговорнике

	Образовни стандарди
	1СЈ.1.2.1; 1СЈ. 1.3.1; 1СЈ. 0.1.1; 1СЈ.0.1.2; 1СЈ. 1.3.3; 1.СЈ.1.3.4

	Кључни појмови
	Културно понашање, речник, усмено и писано опхођење

	Активности наставника
	Осмишљава и организује рад, започиње и води разговор, чита, слуша, мотивише ученике, усмерава и помаже уколико има потребе, прати и процењује њихов рад

	Активности ученика
	Слуша, учествује у разговору, анализира, црта, чита, пише, решава задатке

	Међупредметне компетенције
	Комуникативна компетенција, естетска компетенција, компетенција за решавање проблема

	Корелација
	Свет око нас, Ликовна култура

	Специфичности одељења: 24 ученика од којих једна ученица похађа наставу по ИОП1 
Ученица Јована Радуловић, која наставу похађа по ИОП1, учествоваће у свим видовима усмених активности, са осталим ученицима. У деловима часа када остали ученици буду радили наставне листиће, она ће добити своје. ПРИЛОГ бр 6.

Уводни део часа (6 минута)

Представљамо госте који присуствују часу и поздрављамо их на више начина:
Како их све можемо поздравити?
- Махнути им и рећи: “Добар дан” или
-”Добар дан, добро дошли”,  може и 
-”Добар дан, добродошли. Надамо се да ће вам бити занимљиво код нас“

Разговарамо:
· У чему је разлика у „поздраву“ гостију?
· Који поздрав вам се више свиђа?
· Због чега?
· Како треба разговарати са људима? (САГОВОРНИЦИ)
· Да бисмо „лепо“ разговарали шта је потребно?

Потребно је да причамо гласно и јасно, да станемо мирно и гледамо саговорника у очи, да му се обратимо са поштовањем, да га пажљиво слушамо, да бирамо речи и изговарамо смислене реченице.

· Како вам учитељица каже када одговарате на питања „несређеном“ реченицом? „Испеци па реци деци“
· Шта то значи?
· Шта је важно за знамо да бисмо били добри говорници и саговорници?

Важно је да знамо што више речи како би реченице биле смислене, садржајне и заминљиве, а самим тим да ми као саговорници будемо занимљиви. Потребно је да знамо што више речи и израза како бисмо што боље и лепше описали своје мисли, осећања. С тим у вези, трудимо се да свакодневно радимо на богаћењу речника.
  
Речи имају чаробну моћ. Речима могу да се насликају најлепше слике. Данас ћемо ми бити сликари који стварају слике речима. Учитељица најављује о чему ћемо разговарати на овом часу и пише по табли наслов. 

„Богаћење речника“

На данашњем часу говорићемо о речима. О томе колико је важно да знамо што више речи и богатимо речник свакога дана.


Главни део часа ( 33 минута)

· На који начин богатимо речник? (Читањем књига, гледањем занимљивих поучних емисија, разговором, игром...)

Учитељица је за данас бирала ИГРУ. Хајде да се забавимо и кроз забаву учимо.


	ЈЕЗИЧКЕ ИГРЕ

1. Игра: “Реч-опис”
Учитељица на табли записује реч а ученици дају описе
ЦВЕЋЕ (шарено, мирисно, опојно…)
ЛИВАДА (пространа, велика, мала, мирисна, шарена,..)
ДЕЦА (добра, мирна, немирна, духовитам радознала…)
ДАН (сунчан, облачан, ведар…)
НОЋ (мрачна, звездана, хладна, зимска, летња…)

2. Игра: “Римовање” 
Ученици имају задатак да пронађу речи које се римују са својим именом. Осим за своје име потребно је да пронађу речи које се  римују са речима СЛАВА, МАЈКА, РУКА. Ученици овај задатак раде у свескама. Учитељица пише на табли алтернативне речи уместо имена.
(Вук-лук, Маша-чаша, Мица-шефица, Петар-ветар, Ана-банана,.... или са речима  СЛАВА, МАЈКА, РУКА)


3. Игра: Састављање тематског речника о пролећу 
Учитељица записује речи на табли, а ученици у свеске. Питањима наводити ученике да се сете што више речи (именица, придева и глагола) које се односе на пролеће. Речи груписати према врсти речи. 
Ко или шта: цвеће, дрвеће, Сунце, ливаде, трава, маслачак, љубичице, весници, киша, игра... 
Какав, каква, какво: зелено, расцветало, сунчан, блиставо, топло, шарено, разиграно, нежно, мирисно... 
Шта ради: греје, зрачи, буја, цвета, зуји, лети, мирише, бруји, носи, цвркуће, расте... 
Ученици уз помоћ написаних речи у речнику састављају реченице о пролећу. Свака реченица мора да садржи најмање по једну реч из сваке написане групе речи.

4. Игра: Опиши речима какав/ каква је  ППТ “Богаћење речника”, 2. слајд

· Мамина рука која милује......(нежна, блага, пријатна, топла…)
· Дечак који мало говори ..... (ћутљив, стидљив, повучен)
· Ведар дан са пуно сунца....... (сунчан, топао…)
· Марама са много боја ….(шарена, )
· Човек коме се спава  ….(поспан, уморан…)
· Небо покривено облацима …. (облачно, тмурно…)


5. Игра: “Речи супротног значења ”ППТ “Богаћење речника” 3. слајд
Ученици добијају речи за које треба да дају предлог речи супротног значења.      

ХЛАДНО-ВРУЋЕ
ЗАБОРАВИТИ-ЗАПАМТИТИ
МЛАДОСТ-СТАРОСТ
СНАГА-СЛАБОСТ
ИСПРЕД-ИЗА
СКРИВАТИ-ОТКРИВАТИ

6. Игра “мало и ВЕЛИКО” ”ППТ “Богаћење речника” 4. слајд

Задатак за ученике је да за дате појмове нађу речи умањеног и увећаног значења

7. Игра „Није него“   ППТ “Богаћење речника” 5. слајд
Ученици треба да пронађу речи истог значења које се различито изговарају.
БРОД-ЛАЂА
ХИТАР-БРЗ
РАДОСТАН-ВЕСЕО
ПРЕДАХ-ОДМОР
КРАДЉИВАЦ-ЛОПОВ
УЧЕНИК-ЂАК
МАРЉИВ-ВРЕДАН
Ученици добијају  нл. “Није него”, Десанка Максимовић. У песми је потребно да исправе штампарске грешке) ПРИЛОГ БР 2.

https://docs.google.com/document/d/1Z6-MWv3Mi3rl2desiEsPXmeqxNWTSllE/edit 

8. Игра „Опиши...“ 
Ученици извлаче папирић са једном од понуђених тема. Задатак је да са неколико реченица опишу оно шта је написано на папирићу ПРИЛОГ БР 3
ТЕМА А „Моја учионица“
ТЕМА  Б „Моја учитељица“
ТЕМА В „Моја школа“

Завршни део часа (6  минута)
9. Игра Ребус „Слово у слово“   ППТ “Слово у слово”

https://docs.google.com/presentation/d/18PBcSBQo6JJqltX5GNYSYZ9_R5iCHMG9/edit#slide=id.p9 

Евалуација часа кроз евалуациони лист ПРИЛОГ 5.

ППТ “Богаћење речника” ПРИЛОГ 1
Није него  ПРИЛОГ 2
СВИТАК ОПИШИ  ПРИЛОГ БР 3
ППТ “Слово у слово” ПРИЛОГ 4

Евалуациони лист  ПРИЛОГ БР.5

Наставни лист за ИОП1 ПРИЛОГ БР.6             





Запажање учитеља о часу:
___________________________________________________________________________________
___________________________________________________________________________________
___________________________________________________________________________________
___________________________________________________________________________________

